યોગાસનની સાથે જ શબ્દ આવે છે ધ્યાન. ધ્યાન કરવું એટકે ચિત્તને નિશ્ચિંતતાથી કેન્દિત કરીને એકાગ્રહ થઈને કરાતી શારીરિક કસરત. ઉતાવળે કે અશાંત મનથી કરાયેલ યોગાસન નિર્ધારિત અસર કરતું નથી તે પાકું છે. જેમ ઓવનમાં યોગ્ય સમય અને યોગ્ય તાપમાને બિસ્કિટ ન રાખવામાં આવે તો તે કાચા રહે છે તેમ યોગ કરવા માટે પણ યોગ્ય વાતાવરણ અને સમય પણ જરૂરી છે. ખુશનુમા અને ઠંડકવાળી જગ્યાઓ જેમ કે એ.સી. હોલ, બગીચો, કુદરતી સૌંદર્યવાળી જગ્યા કે ઘરની જ ખુલ્લી સ્વચ્છ અગાસીએ જો યોગાસન કરશો તો મન અને તન બંને પ્રસન્ન થશે. એ સિવાય ખોરાક લેવાનું યોગાસનમાં ધ્યાન રાખવું પડે છે. કયા આસનો ભૂખ્યા પેટે કે પછી ઓછું કે વધુ પાણી પીધા પછી કરવું. કોઈ આસન જમીને કરવું વગેરે સમયના માપદંડો પણ ધ્યાનમાં લેવા જરૂરી છે.